Sharqiy Timor milliy futbol terma jamoasi
Sharqiy Timor milliy futbol jamoasi (portugalcha: Timor-Leste) Sharqiy Timor davlatining milliy terma jamoasi boʻlib, xalqaro maydonda Sharqiy Timor sharafini futbolda himoya qiladi Sharqiy Timor federasiyasi tomonidan boshqariladi. Ular FIFAga 2005-yil 12-sentabrda aʼzo boʻlishdi. Sharqiy Timor terma jamoasining xalqaro debyuti 2003-yil mart oyida 2004-yilgi Osiyo kubogi saralash bosqichida Shri Lankaga 3:2 va Xitoy Taypeyiga 3:0 hisobida yutqazgandi. Ular 2004-yilgi AFF chempionatida ham ishtirok etishgan. 2004-yilda Sharqiy Timorning Janubi-Sharqiy Osiyodagi asosiy xalqaro futbol tadbirida ishtirok etishi Petaling Jayadagi Osiyo Futbol Konfederatsiyasi kengashi yigʻilishidan soʻng eʼlon qilindi. Garchi hali OFK aʼzosi boʻlmagan boʻlsa-da, Sharqiy Timor futbol assotsiatsiyasi yigʻilishga taklif qilindi, yigʻilishga Sharqiy Timordan vakil sifatida FA prezidenti Francia Kalbuadi ishtirok etdi. Sharqiy Timor 2012-yil 5-oktabrda Kambodjaga qarshi birinchi xalqaro oʻyinda 5-1 hisobida gʻalaba qozondi.